Calculator salarii este instrumentul ce vine să sprijine informațional angajații și angajatorii în căutarea informațiilor sau clarificărilor modului de calcul de la salariul brut la salariul net.

Ca viitor angajat sau angajat cu experiență, formula salariului net ori a salariului brut sunt informații vitale pentru a înțelege cheltuielile angajatorului tău și suma finală care va reprezenta remunerația ta, salariul net. Totodată, având aceste detalii, poți analiza și compara salariile cu alți angajați pe aceleași poziții, ori din aceleași industrii.

Un calculator salariu online te va ajuta atât din perspectiva angajatului, cât și a angajatorului pentru a verifica modul de calcul exact pentru fiecare contribuție plătită lunar către stat în baza legislației actuale, respectiv ponderea salariului net din salariul brut. De asemenea, calculatorul salariu Undelucram.ro oferă posibilitatea de a converti simultan salariul brut sau net din RON în EUR, afișând și valoarea de referință a cursului bancar.

Salariul brut reprezintă suma tuturor cheltuielilor achitate de angajator pentru un angajat, în cuantumul contribuțiilor precum asigurări sociale (CAS), asigurări sociale de sănătate (CASS) și impozit pe venit, incluzând valoarea corespunzătoare salariului net.

Salariul net reprezintă diferența dintre valoarea salariului brut și contribuțiile achitate la stat de către angajator. Deseori, în informații oficiale despre salarii ori în comunicarea cu angajatorul ori viitorul angajator, se va menționa contravaloarea salariului brut, care în majoritatea cazurilor reprezintă peste 40% taxe virate către stat, diferența fiind salariul net, ceea ce revine ca sumă finală angajatului.

Pentru angajații din domeniul construcțiilor, structura de taxe este diferită, contribuțiile sociale reprezentând principala taxă acoperită de angajator, la care se adaugă salariul net.